
בינה מלאכותית אחראית עבור ילדים: IEEE מציגה נוסחת בטיחות אמינה לסיוע בהגנה על ילדים במרחב המקוון
 החשיפה של ילדים לבינה מלאכותית הולכת וגוברת, והסמכה מטעם IEEE Standards Association  מסייעת להבטיח שמוצרי בינה מלאכותית המיועדים לילדים מתוכננים באופן אתי, נבדקים באופן עצמאי ונושאים באחריות מתמשכת לבטיחותם ולרווחתם
 ההסמכה הראשונה למוצר הוענקה לפלטפורמה חינוכית של המרכז הלאומי היווני למחקר מדעי
פיסקאטווי, ניו ג'רזי, 14 באוקטובר 2026, --(BUSINESS WIRE)
איגוד התקנים של IEEE (IEEE Standards Association) – הארגון הגלובלי לפיתוח תקנים על בסיס הסכמה רחבה, הפועל במסגרת IEEE הארגון המקצועי-טכני הגדול בעולם וארגון צדקה ציבורי המוקדש לקידום הטכנולוגיה לטובת האנושות – קידם היום את תוכנית ההסמכה שלו בנושא "בינה מלאכותית אחראית לילדים" (Responsible AI for Children – RAIC), עם הענקת הסמכה למוצר הראשון בתחום בטיחות ילדים במרחב המקוון.
ככל שילדים משתמשים יותר ויותר בטכנולוגיות דיגיטליות ובטכנולוגיות המשלבות בינה מלאכותית, הורים, אנשי חינוך, מפתחים ורגולטורים מחפשים כלים שאפשר לסמוך עליהם. ההסמכה Responsible AI for Children (RAIC) של IEEE נותנת מענה ישיר לצרכים אלה באמצעות תרגום של תקנים טכניים גלובליים לתהליך הערכה מעשי, המתמקד בתכנון מותאם גיל ובבטיחות ילדים. כך היא מסייעת לארגונים לתת עדיפות לערכים, לזכויות ולרווחה של ילדים במוצרים ובשירותים הדיגיטליים שלהם.
"ככל שהבינה המלאכותית הופכת לחלק מחיי היומיום של ילדים, האחריות שלנו כמובילי טכנולוגיה מעולם לא הייתה גדולה יותר", אמרה מארי אלן רנדל, נשיאת IEEE ומנכ"לית הארגון לשנת 2026. "עלינו לסייע להבטיח שמערכות בינה מלאכותית המיועדות לילדים יעניקו עדיפות לחוויות בטוחות ותומכות. תוכנית הסמכה זו מעניקה לארגונים יתרון תחרותי בהוכחת העובדה שהמוצרים שלהם המשלבים בינה מלאכותית, כגון צעצועים חכמים, משחקים מקוונים ופתרונות חינוכיים, תומכים ברווחת הילדים, וכן מסייעת להם לזכות באמונם של משפחות ואנשי חינוך".
תוכנית ההסמכה של IEEE, המבוססת על אמון, מסייעת להפוך את הבינה המלאכותית לבטוחה יותר עבור ילדים 

ההסמכה RAIC של IEEE Standards Association מעידה כי מוצר בינה מלאכותית המיועד לילדים, כגון צעצוע חכם, יישומון למידה או פלטפורמת הדרכה, נבדק ואומת באופן עצמאי ונמצא עומד בדרישות בטיחות ואתיקה מוגדרות. באמצעות התאמת שיטות התכנון וההערכה כאחד, התוכנית מסייעת לחברות טכנולוגיה, למוסדות ציבוריים ולארגוני חינוך לפתח מוצרים דיגיטליים מהימנים יותר עבור ילדים.
·  דרישות תכנון: ארגונים חייבים לשלב כבר מתחילת הפיתוח אמצעי הגנה על הפרטיות המבוססים על תקנים, הגבלות תוכן המותאמות לגיל ואמצעי הגנה על זכויות הילדים (כפי שהן מוגדרות באמנת האו"ם בדבר זכויות הילד) במקום להוסיף אמצעים אלה בדיעבד.
·  בדיקות עצמאיות: מעריכים שהוסמכו על ידי IEEE בוחנים את המוצר המוגמר בהתאם לדרישות RAIC לפני הענקת ההסמכה, בדומה לתהליך קבלת תו בטיחות לצעצוע פיזי.
·  אחריות מתמשכת: ארגונים מוסמכים חייבים להמשיך ולהוכיח עמידה בדרישות גם כאשר המוצר משתנה, במקום להסתפק בבדיקה חד-פעמית שאינה מתעדכנת.
"ילדים מהווים חלק משמעותי מהעולם המקוון של ימינו, אך לעיתים קרובות מדי הם מקבלים תשומת לב משנית בתכנון טכנולוגיות", אמרה סופיה א. מוירהד, מנכ"לית IEEE ומנהלת התפעול הראשית. "עלינו כחברה להתמקד בהטמעת אמון ובטיחות ישירות בכלים שילדינו משתמשים בהם מדי יום. לשם כך, אנו זקוקים לתקני תכנון המותאמים לגיל ומאומתים באופן עצמאי, כגון ההסמכה Responsible AI for Children, המסייעים להגן על משתמשים צעירים מפני פגיעה, ובו בזמן מאפשרים להם ליהנות מיתרונותיה הרבים של הטכנולוגיה".
תוכניות ההסמכה של IEEE נעזרות ברשת עולמית של מעבדות בדיקה ומעריכים עצמאיים, כדי לסייע להבטיח שמכשירים ומערכות המיועדים לילדים עומדים בתקנים מוכרים של בטיחות ואמינות. התוכנית מרחיבה את תוכנית הבינה המלאכותית האתית שלIEEE  המוכרת ברחבי העולם, CertifAIEd™, ומגשרת בין שני תקני ליבה של IEEE: תקן IEEE 2089™, הקובע דרישות לשירותים דיגיטליים המותאמים לגיל, ותקן IEEE 7000™, המספק הנחיות לתכנון מערכות אתי.
ההסמכה הראשונה למוצר הוענקה ל-NCSR Demokritos עבור d-AI-logue
IEEE Standards Association הודיעה גם כי המוצר הראשון שקיבל הסמכה הוא d-AI-logue, פלטפורמה חינוכית חדשנית המבוססת על בינה מלאכותית, שפותחה על ידי המרכז הלאומי למחקר מדעי של יוון  (NCSR) ‏'Demokritos'. הפלטפורמה משתמשת בדיאלוג סוקרטי, שיטת הוראה המתמקדת בשאלות מנחות במקום במתן תשובות ישירות, כדי לסייע לתלמידים להעריך מידע באופן עצמאי.
ההסמכה מספקת לאנשי חינוך, לבתי ספר, למשרדי ממשלה ולהורים ביוון אישור עצמאי לכך שהמוצר נבחן בהתאם לקריטריונים מחמירים לשימוש בקרב ילדים. בכך היא תומכת בהגברת האמון במוצר ובהרחבת השימוש בו, במקביל להרחבת הפלטפורמה לתוכניות ניסיוניות בכיתות ולתוכניות חינוכיות.
"ב-NCSR Demokritos, אנו מאמינים שמערכות בינה מלאכותית יכולות למלא תפקיד מהפכני בחינוך, אך רק כאשר הן מפותחות ומוטמעות באחריות", אמר ד"ר גאורגיוס פטאסיס, חוקר ומתאם d-AI-logue ב-NCSR ‏'Demokritos'. "בחרנו לפנות לקבלת ההסמכה CertifAIEd Responsible AI for Children  של IEEE, משום שאימות עצמאי הוא חיוני בעת פיתוח מערכות בינה מלאכותית המיועדות לילדים. ההסמכה מעידה על מחויבותנו לאמון, לשקיפות, לפיקוח אנושי וליושרה חינוכית, ובמקביל מעניקה לאנשי חינוך, לקובעי מדיניות ולהורים ביטחון בכך שהפלטפורמה d-AI-logue תוכננה מתוך הצבת טובת הלומדים בראש סדר העדיפויות".
למידע נוסף על תוכנית ההסמכה RAIC או להגשת בקשה להערכת מוצר, בקרו באתר: https://ieeesa.io/raic.
אודותIEEE Standards Association 
(IEEE SA) IEEE Standards Association הוא ארגון מוביל לקביעת תקנים ברמה העולמית, הפועל לקידום הטכנולוגיה לטובת האנושות. באמצעות תהליך פתוח המבוסס על הסכמה, IEEE SA מאגד מומחים מהתעשייה, מהממשל, מהאקדמיה ומהחברה האזרחית לצורך פיתוח תקנים המאומצים ברחבי העולם, קידום פיתוח טכנולוגיות בשלבי טרום-תקינה, הערכת התאמה, הכשרה ושיתוף פעולה עם ממשלות. פעילויות אלה נועדו לתת מענה לאתגרים סוציו-טכנולוגיים, לתמוך ברווחת הילדים ובבטיחותם הדיגיטלית ולחזק את האמון בטכנולוגיות מתפתחות. באמצעות תקינה, שיתוף פעולה וחדשנות, IEEE SA מסייע בעיצוב עולם בטוח יותר, בר-קיימא ושוויוני יותר.
אודותIEEE 
IEEE הוא הארגון המקצועי הטכני הגדול בעולם וארגון צדקה ציבורי המוקדש לקידום הטכנולוגיה לטובת האנושות. באמצעות פרסומיו המצוטטים בהרחבה, כנסים, תקנים טכנולוגיים ופעילויות מקצועיות וחינוכיות,  IEEEהוא קול מהימן במגוון תחומים, החל מתקנים גלובליים, מערכות תעופה וחלל, מחשבים ותקשורת ועד להנדסה ביו-רפואית, חשמל ואלקטרוניקה צרכנית. למידע נוסף, בקרו באתר https://www.ieee.org.
למידע נוסף – מדיה:
ראבי סוברמניאן
 +1-240-470-0251
 r.subramaniam@ieee.org
דונה סרוטו
 +1-732-427-3829
 d.ceruto@ieee.org
מקור: IEEE Standards Association 
תוכן הודעה זו בשפת המקור, הוא הגרסה הרשמית והמהימנה היחידה של מסמך זה. התרגומים הם למטרות נוחות בלבד ויש להצליבם עם המסמך בשפת המקור, שהוא הגרסה היחידה של טקסט זה שהוא בעל תוקף משפטי.
*** הידיעה מופצת בעולם על ידי חברת התקשורת הבינלאומית Business Wire
לפרטים נוספים: נוי תקשורת 03-6026026 זהר 052-2641769 

